તમારા આંતરિક જગતમાં ઉતાવળ કે વ્યાકુળતાની એક લહેર-એક આવેશ, તમને તમારા બાહ્ય જગતમાં અમુક પગલાં ભરાવડાવે છે. એક સામાન્ય માન્યતાની વિરુદ્ધ, તમારી આંતરિક દુનિયા તમારી બહારની દુનિયાથી સંપૂર્ણપણે સ્વતંત્ર નથી હોતી, જ્યાં સુધી તમે અતીન્દ્રિય અવસ્થા સુધી ન પહોચી જાવ ત્યાં સુધી તો નહિ જ. છતાં, તમારે કોઈ પણ પરિસ્થિતિ પ્રત્યે શો પ્રતિભાવ આપવો તેને જરૂરથી તમે કાબુ કરી શકો છો. દાખલા તરીકે, તમે રસ્તા પર છો અને એક અવિવેકી ડ્રાઇવર તમારાથી આગળ એકદમ શીઘ્રતાથી નીકળી જાય છે. તમારી એડ્રેનાલીન ગ્રંથીમાંથી હોર્મોન સ્ત્રાવ થવા લાગે છે અને તમને એ ડ્રાઇવરને બતાવી દેવાનું મન થઇ આવે છે. આ પરિસ્થિતિમાં તમારી લાગણી અને માનસિકતાનું સ્તર, પેલાં ડ્રાઇવરનાં કાર્ય કરતાં, તમારા પોતાના પ્રતિકારથી વધારે અસરગ્રસ્ત થવાનું. જ્યાં સુધી ડ્રાઇવરનાં કાર્યનો સવાલ છે તમારો કોઈ સીધો કાબુ તેનાં પર નથી પરંતુ તમારા પ્રતિકાર ઉપર તમારી સંપૂર્ણપણે સ્વંત્રતા છે.